Alūksta

Alūksta (arba Ilūkšta, Alūkšta; ) – miestas pietryčių Latvijoje, Aukštutinės Dauguvos savivaldybėje, netoli Lietuvos sienos, 204 km į pietryčius nuo Rygos, abipus Dauguvos intako Alūkstos. Pro miestą praeina Daugpilio–Aknystos kelias. 2021 m. mieste gyveno 2382 gyventojai.Ilūkste. Informācija par objektu, Vietvārdu datubāze, Latvijas ģeotelpiskās informācijas aģentūra. Nuoroda tikrinta 2021-07-04. Į pietvakarius nuo miesto yra Alūkstos geležinkelio stotis.

 Istorija 

Istoriniuose šaltiniuose Alūksta pradėta minėti XV a., kai lietuviai, kovodami su Livonijos vokiečių konfederacija, sugriovė Alūkstos ežero saloje buvusią pilį. Žinoma, kad XVI a. vid. mieste buvo turgavietė. Alūksta yra priklausiusi grafams Zibergams. Apie 1567 m. čia pastatyta evangelikų liuteronų bažnyčia, 1960 m. – katalikų. Prie šios katalikų bažnyčios iki 1835 m. veikė kolegija. XIX a. Alūkstoje buvo pastatyta sinagoga, stačiatikių cerkvė. Šiuo metu mieste veikia 4 religinės bendruomenės – evangelikų liuteronų, katalikų, sentikių, stačiatikių. 1860 m. pro miestelį nutiestas Sankt Peterburgo–Varšuvos geležinkelis. 1795–1917 m. Alūksta priklausė Kuršo gubernijai. Miesto teisės Alūkstai suteiktos 1917 m.Latvijos Respublikos paribio miestai ir svarbiausios gyvenvietės  [Internetinis leidinys]. D. Tytuva.

2003–2021 m. buvo Alūkstos savivaldybės centras.

 Lietuviai 

Iki Pirmojo pasaulinio karo Alūkstos katalikų parapija priklausė Žemaičių vyskupijai. 1919 m. rugpjūčio 29 d. Alūksta ir jos apylinkės buvo prijungtos prie Lietuvos. 1920 m. spalio 12 d. 1921 m., pagal Lietuvos–Latvijos sienų nustatymo sutartį, Alūksta ir jos apylinkės priskirtos Latvijai. Lietuvių Alūkstoje ir jos apylinkėse gyventa nemažai – 54,84 proc.Danutė Mukienė, Palangos grąžinimas Lietuvai, „Žemaitija“. Archyvuota 2020-02-20. Nuoroda tikrinta 2021-07-04. Alūkstos apskrityje 1920 m. lietuvių pradėjo mažėti. 1930 m. jie sudarė tik 6 proc. visų gyventojų (1935 m. Alūkstoje ir jos apylinkėse gyveno 2375 lietuviai). 1928 m. Alūkstos apskrityje veikė 4 lietuviškos mokyklos. XX a. pradžioje Alūkstos apskrityje dirbę katalikų kunigai daugiausia buvo lietuviai. Paskutiniais metais Alūkstos bažnyčioje pamaldos vyksta latvių ir lietuvių kalbomis. Alūkstos apylinkėse lietuviškus tarmių tekstus rinko Antanas Baranauskas.

 Sportas 
 Futbolas 
 Augšdaugavas NSS (buv. FK Ilūkste) – futbolo klubas;
 FK Zibens/Zemessardze – buvęs futbolo klubas, veikęs (1998–2009 m.)

 Šaltiniai 

Kategorija:Latvijos miestai
Kategorija:Aukštutinės Dauguvos savivaldybės gyvenvietės